Trijų žvaigždžių ordinas
Trijų žvaigždžių ordinas (latv. Triju Zvaigžņu ordenis) – valstybinis Latvijos Respublikos apdovanojimas. Įsteigtas 1924 m. kovo 24 d. Atkurtas 1994 m. Ordinu apdovanojama už nuopelnus visuomeninės, ūkinės veiklos, kultūros, mokslo, sporto srityse. Tarpukariu apdovanojimą pelnė ne vienas Lietuvos pilietis. Trijų Žvaigždžių 1-ojo laipsnio ordinas įteiktas Nepriklausomybės Akto signatarui, Lietuvos pasiuntiniui Latvijoje 1927–1928 metais, Kaziui Bizauskui. 2001 metais aukščiausio laipsnio Trijų žvaigždžių ordinu – Grandine ir Didžiuoju kryžiumi – apdovanotas Lietuvos Respublikos Prezidentas Valdas Adamkus, 1996 metais Lietuvos Respublikos Prezidentui Algirdui Brazauskui įteiktas Trijų žvaigždžių ordino Didysis kryžius.